இதைச் செய்வதற்கு, அந்த உறுப்பினர் படித்தவராக இருந்தால் நலம். படித்தவராக இருந்து சொல்வன்மை படைத்தவராகவும் இருந்தால் இன்னும் நலம். மக்களவை தேர்தலில் இப்படிப்பட்ட தகுதிகள் கொண்டவர்களை தேர்ந்தெடுத்து பாராளுமன்ற உறுப்பினர் ஆக்குவது என்பது நடைமுறையில் அரசியல்கட்சிகள் கடைப்பிடிக்காத ஒரு விஷயம். ஏனென்றால், காசு, பணம், துட்டு, மணி இல்லாதவர்களை அரசியல் கட்சிகள் சட்டை கூட செய்வதில்லை. இடது சாரிகள் இதற்கு விதிவிலக்கு.